Real Madrid lesti li jwaqqfu d-diskussjonijiet kuntrattwali mad-difensur Sergio Ramos Real Madrid huma lesti li jwaqqfu d-diskussjonijiet kuntrattwali mad-difensur Sergio Ramos. Il-leġġenda tal-club fadallu inqas minn ħames xhur fil-ftehim eżistenti tiegħu fil-Bernabeu, b'dan iħallih f'pożizzjoni fejn ikun jista' jitkellem ma' clubs barranin. Billi ppreferew li jiżguraw li ma jitilfux lil dan il-player ta' 34 sena bi free transfer, dan wassal biex uffiċjali ta' Real Madrid ikollhom taħdidiet mar-rappreżentanti tal-player veteran. Madankollu, jidher li aktar negozjati mhux se jkunu qed isiru qabel ma Ramos jirkupra minn injury fl-irkoppa. L-internazzjonali Spanjol mhux mistenni jirritorna fl-azzjoni sa April, b'dan iħalli lid-diriġenti ta' Real Madrid lesti li jistennew il-ħin tagħhom minħabba l-implikazzjonijiet finanzjarji tal-pandemija tal-coronavirus. L-aħħar dehra ta' Ramos waslet fis-Supercopa de Espana kontra Athletic Bilbao fl-14 ta' Jannar.